Protes teen kopiereghervorming | PEN Afrikaans
Home » Nuus » Outeursreg » Protes teen kopiereghervorming
Protes teen kopiereghervorming
– Die instel van die begrip "billike gebruik" vir onder meer opvoedkundige doeleindes.
– Naas die algemene billike gebruik-vergunning, maak die wetsontwerp ook voorsiening vir spesifieke kopiereg-uitsonderings vir opvoedkundige doeleindes. Opvoedkundige instellings mag dele van outeursregwerke byvoorbeeld sonder toestemming en sonder vergoeding insluit by hul voorgeskrewe materiaal. Indien 'n handboek uit druk is of nie beskikbaar is om teen 'n redelike prys aan te koop nie, mag opvoedkundige instellings voortgaan om die hele handboek te kopieer, sonder toestemming of vergoeding.
– Die wetsontwerp maak voorsiening daarvoor dat die staat in sekere omstandighede lisensies mag toestaan vir die vertaling van 'n outeursregwerk, selfs wanneer die outeursregeienaar toestemming geweier het.
– Kontrakte bied nie 'n uitweg nie. Kontraksbepalings wat in stryd is met bepalings oor billike gebruik sal nie afdwingbaar wees nie.
PEN Afrikaans beplan om 'n voorlegging te maak. Die bestuur van PEN Afrikaans doen daarom met hierdie spesiale nuusbrief 'n beroep op sy lede om die wetsontwerp te lees en terugvoer te gee met die oog op so 'n skriftelike voorlegging. Stuur asseblief hierdie e-pos aan alle ander belanghebbendes wat nie lede van PEN Afrikaans is nie. Indien jy hierdie inligting op sosiale media wil deel, kan jy dit vanaf hierdie bladsy op ons webportaal doen. Die hersiene wetsontwerp is hier in PDF-formaat beskikbaar.